**Lovasberény Község Önkormányzata Képviselőtestülete**

**15/2015. (VIII.31.) önkormányzati rendelete**

**a kedvtelésből tartott állatok tartásának szabályairól**

Lovasberény Község Önkormányzata Képviselőtestülete az állatok védelméről és kíméletérőlszóló 1998. évi XXVIII. törvény 49.§ (6) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva, a kedvtelésből tartott állatok tartásának szabályairóla következőket rendeli el:

**1. §**

(1) A rendelet hatálya kiterjed Lovasberény község közigazgatási területén valamennyi természetes és jogi személyre, jogi személyiség nélküli szervezetre, aki kedvtelésből tartott állatot tart (a továbbiakban: állattartóra).

(2) E rendelet alkalmazásában kedvtelésből tartott állat a kedvtelésből tartott állatok tartásáról és forgalmazásáról szóló 41/2010. (II. 26.) Korm. rendelet 1.§ (2) bekezdés a) pontjában meghatározott állat.

**2. §**

(1) A kedvtelésből tartott állatot úgy kell tartani, hogy elkóborolni, közterületre vagy más személy ingatlanára felügyelet nélkül kijutni, a közterületre kinyúlni ne tudjon. Bekerítetlen ingatlanon ebet szabadon tartani tilos.

(2) Ha az eb harapós, vagy támadó természetű, a lakóház, lakás vagy egyéb terület bejáratán jól látható helyen a harapós ebre utaló figyelmeztető táblát kell elhelyezni.

(3) A vakvezető, mozgáskorlátozottakat segítő, rendőrségi és jelzőkutyák kivételével tilos állatot beengedni, bevinni vagy ott tartani:

a)  ügyfélforgalmat lebonyolító épületbe,

b)  nevelési-oktatási, egészségügyi, kulturális létesítmény területére, kivéve bemutató, oktatási és terápiás célzattal;

c)  játszótér, temető területére.

(4) Minden állattartó köteles gondoskodni arról, hogy kedvtelésből tartott állata a közterületet ne szennyezze. Az állattartó köteles gondoskodni az okozott szennyeződés eltávolításáról.

(5) Kedvtelésből tartott állatok, különösen ebek futtatására a Képviselőtestület  nem jelöl ki területet.

**3. §**

(1) Ez a rendelet a kihirdetését követő napon lép hatályba.

 Szili Miklós Dr. Koncz László

 polgármester jegyző

A rendelet kihirdetve: 2015. augusztus 31.

 Dr. Koncz László

 jegyző